**Ž U P A N**

KLASA: 320-01/16-01/16

URBROJ: 2140/01-02-16-25

Krapina, 13. lipanj 2016.

Na temelju članka 22., stavka 1. Pravilnika I. za provedbu mjera ruralnog razvoja Krapinsko-zagorske županije za 2016. godinu (“Službeni glasnik Krapinsko-zagorske županije”, broj 3/16) , te članka 32. Statuta Krapinsko-zagorske županije („Službeni glasnik Krapinsko- zagorske županije“, br. 13/01, 5/06, 14/09, 11/13 i 26/13 - pročišćeni tekst) župan Krapinsko-zagorske županije raspisuje

**NATJEČAJ**

**za potporu za povećanje uzgoja zagorskog purana na području Krapinsko-zagorske županije u 2016. godini**

1. **Predmet Natječaja je** podnošenje Zahtjeva za potporu za kupnju malih purića i nabavu hrane za male puriće u cilju povećanja broja zagorskih purana kao autohtone pasmine domaćih životinja na području Krapinsko-zagorske županije temeljem Pravilnika I. za provedbu mjera ruralnog razvoja Krapinsko-zagorske županije za 2016. godinu („Službeni glasnik Krapinsko-zagorske županije“, broj 3/16 ) koji je usklađen sa Uredbom Komisije (EU) br. 1408/2013 od 18. prosinca 2013. godine o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 352/9, 24.12.2013.).
2. **Prihvatljivi korisnici su** poljoprivredna gospodarstva upisana u Upisnik poljoprivrednih gospodarstava i bave se primarnom proizvodnjom poljoprivrednih proizvoda.
3. **Uvjeti prihvatljivosti:**
4. Poljoprivredno gospodarstvo mora biti upisano u Upisnik poljoprivrednih gospodarstava Agencije za plaćanja u poljoprivredi, ribarstvu i ruralnom razvoju sa sjedištem u Krapinsko-zagorskoj županiji,
5. Korisnik treba biti upisan u Upisnik poljoprivrednih gospodarstava kao nositelj poljoprivrednog gospodarstva,
6. Korisnik mora imati podmirene odnosno regulirane financijske obveze prema državnom proračunu Republike Hrvatske,
7. Korisnik mora izvršiti kupnju malih purića od uzgajivača čiji su zagorski purani upisani u JRDŽ,
8. Korisnik mora izvršiti odabir pojedinih kljunova u matična jata, prstenovanje i upis istih u JRDŽ po njihovom izrastu.
9. **Prihvatljive aktivnosti su**:
10. Kupnja malih purića,
11. Nabava hrane za male puriće.

Prihvatljive su aktivnosti koje su nastale nakon 01. siječnja 2016. godine.

Aktivnost nabave hrane za male puriće ne može se prijaviti na Natječaj kao jedina aktivnost nego samo uz aktivnost kupnje malih purića i to u maksimalnom iznosu do 800,00 kuna po jatu.

1. **Iznos i udio potpore**

Visina potpore po korisniku iznosi do 10.000,00 kuna, a maksimalno do 50% od ukupno prihvatljivih aktivnosti.

1. **Način i uvjeti podnošenja Zahtjeva za potporu**

Zahtjevi za potporu podnose se na popunjenim službenim obrascima sa utvrđenom obveznom dokumentacijom koja se prilaže uz Zahtjev za potporu. Obrasci s popisom obvezne dokumentacije u prilogu mogu se preuzeti u Upravnom odjelu za gospodarstvo, poljoprivredu, promet, komunalnu infrastrukturu i EU fondove, Magistratska 1, 49000 Krapina ili na web stranici: http://www.kzz.hr (Natječaji i javni pozivi). Obrasci za prijavu na Natječaj ne smiju se ni na koji način mijenjati.

Zahtjev za potporu sa obveznom dokumentacijom dostavlja se isključivo putem pošte u zatvorenoj omotnici na čijoj poleđini treba obavezno ispisati ime i prezime i adresu pošiljatelja, te istu dostaviti na adresu:

**KRAPINSKO-ZAGORSKA ŽUPANIJA,**

**Upravni odjel za gospodarstvo, poljoprivredu, promet, komunalnu infrastrukturu i EU fondove, Magistratska 1, 49 000 Krapina**

**s naznakom za Natječaj**

**za Potporu za povećanje uzgoja zagorskog purana na području Krapinsko-zagorske županije**

**-NE OTVARATI-**

1. Detaljne upute o postupku obrade Zahtjeva za potporu i donošenju Odluke nalaze se u Pravilniku.
2. **Rok za podnošenje Zahtjeva za potporu** počinje teći od **14. lipnja 2016. i traje do 14. srpnja 2016.** godine

**ŽUPAN**

Željko Kolar

Dostaviti:

1. Upravni odjel za gospodarstvo, poljoprivredu, promet, komunalnu infrastrukturu i EU fondove,
2. Upravni odjel za poslove Županijske skupštine, za zbirku isprava,
3. Upravni odjel za financije, proračun i javnu nabavu,
4. Pismohrana, ovdje.